
XXXX d. nutarimas dėl taisomumo indekso apskaičiavimo rodymo tvarkos, ženklų ir bendrųjų parametrų

NOR: XXXXX



Perėjimo prie ekologiškos ekonomikos ministrė bei ekonomikos ir finansų ministras,

atsižvelgdami į 2019 m. spalio 1 d. Komisijos reglamentą (ES) 2019/2021, kuriuo pagal Europos Parlamento ir Tarybos direktyvą 2009/125/EB nustatomi elektroninių vaizduoklių ekologinio projektavimo reikalavimai, iš dalies keičiamas Komisijos reglamentas (EB) Nr. 1275/2008 ir panaikinamas Komisijos reglamentas (EB) Nr. 642/2009,

atsižvelgdami į Aplinkosaugos kodeksą, ypač į jo L. 541-9-2 straipsnį,

atsižvelgdami į XXXX d. Dekretą Nr. XXX dėl taisomumo indekso elektros ir elektroniniams prietaisams taikymo tvarkos, kriterijų ir apskaičiavimo būdo,


1 straipsnis. Elektros ir elektroninė įranga, kurios duomenys yra teikiami

Šis nutarimas taikomas visai elektros ir elektroninė įrangai, kurios taisomumo indeksas yra apskaičiuojamas ir teikiamas pagal XXXX d. Dekreto Nr. XXX dėl taisomumo indekso elektros ir elektroniniams prietaisams taikymo tvarkos, kriterijų ir apskaičiavimo būdo nuostatas.

2 straipsnis. Taisomumo indekso reitingas

Visiems 1 straipsnyje nurodytiems elektros ir elektroniniams prietaisams taisomumo indeksas teikiamas kaip 10 taškų, kurie gali būti reiškiami ir su skaičiais po kablelio, reitingas.
Jei šimtųjų skaičius yra mažesnis nei 5, apvalinama iki mažesnės dešimtosios.
Jei šimtųjų skaičius yra lygus 5 ar didesnis, apvalinama iki didesnės dešimtosios.

3 straipsnis. Rodymo spalvos ir ženklai

Atsižvelgiant į taip gautą reitingą, teikiant indeksą rodomi šie spalvų kodai:
· reitingas nuo 0 iki 1,9: raudona „Pantone 186 C“; 
· reitingas nuo 2 iki 3,9: oranžinė „Pantone 1585“;
· reitingas nuo 4 iki 5,9: geltona „Pantone 7548 C“;
· reitingas nuo 6 iki 7,9: šviesiai žalia „Pantone 2291“;
· reitingas nuo 8 iki 10: tamsiai žalia „Pantone 347 C“;

Privalomi taisomumo indekso rodymo ženklai yra grafinis vaizdas su užrašu „Taisomumo indeksas“ (Indice de réparabilité) ir toliau nurodyta piktograma, kurioje pateiktas indekso reitingas [atitinkanti „taisomumo indekso“ ženklą]. 

	INDICE DE REPETABILITE
	PAKARTOJAMUMO INDEKSAS


10 balų skalėje esančio reitingo skaičių simbolių dydis turi būti bent lygiavertis lentynoje pateiktos kainos skaičių simbolių dydžiui.
Bet koks šio ženklo dydis turi būti derinamas proporcingai.

Jei indeksas taip pat teikiamas etiketėje ar ženkle tiesiogiai ant kiekvieno modelio bloko ar pakuotės, grafinio vaizdo dydis pasirenkamas laisvai, tačiau jis turi būti matomas ir įskaitomas.

4 straipsnis. Indekso parametrai ir parametrų, kuriais remiantis jis buvo apskaičiuotas, pateikimas

Kiekvienas papildomas indekso kriterijus pažymimas dešimties balų skalėje ir jam priskiriamas koeficientas, iš kurio galima sudaryti reitingą 20 balų sistemoje kiekvienam kriterijui, kaip nurodyta tolesnėje lentelėje. Kiekvieno kriterijaus reitingo sudėtis esant vienodai svertinei vertei sudaro bendrą dydį iš šimto, kuria remiantis apskaičiuojamas indekso reitingas dešimtbalėje skalėje.

Parametrai, pagal kuriuos nustatytas kiekvieno įrenginio taisomumo indeksas, teikiami ir rodomi tolesnėje lentelėje skaitmeniniu nekeičiamu formatu 21×29,7 cm matmenimis.

	Kriterijus
	Papildomas kriterijus
	Papildomo kriterijaus reitingas
	Papildomo kriterijaus koeficientas
	Krite-rijaus reitingas
	Kriterijų reitingų bendras dydis

	1. Dokumentai
	1.1. Techninių dokumentų ir dokumentų, kuriuose teikiamos naudojimo ir priežiūros rekomendacijos, prieinamumo trukmė
	▀▀/10
	2
	▀▀/20
	▀▀/100

	2. Galimybė išmontuoti ir prieiga, įrankiai, tvirtinimo detalės
	2.1. 2 sąraše* pateiktų dalių išmontavimo paprastumas
	▀▀/10
	1
	▀▀/20
	

	
	2.2. Reikalingi įrankiai (2 sąrašas)
	▀▀/10
	0,5
	
	

	
	2.3. Tvirtinimo tarp 1 sąraše** ir 2 sąraše pateiktų dalių detalių charakteristikos
	▀▀/10
	0,5
	
	

	3. Galimybė gauti atsarginių dalių
	3.1. Galimybė gauti 2 sąraše pateiktų dalių trukmė
	▀▀/10
	1
	▀▀/20
	

	
	3.2. Galimybė gauti 1 sąraše pateiktų detalių trukmė
	▀▀/10
	0,5
	
	

	
	3.3. 2 sąraše pateiktų dalių tiekimo trukmė
	▀▀/10
	0,3
	
	

	
	3.4. 1 sąraše pateiktų dalių tiekimo trukmė
	▀▀/10
	0,2
	
	

	4. Atsarginių dalių kaina
	4.1. 2 sąrašo dalių kainos ir naujos įrangos kainos santykis
	▀▀/10
	2
	▀▀/20
	

	5. Specialus kriterijus
(3 papildomų kriterijų pavyzdys)
	5.1. 
	▀▀/10
	1
	▀▀/20
	

	
	5.2.
	▀▀/10
	0,5
	
	

	
	5.3.
	▀▀/10
	0,5
	
	

	Indekso reitingas 
	▀▀/10

	*2 sąrašas: ne daugiau kaip 3–5 atsarginių dalių (atsižvelgiant į atitinkamos įrangos kategoriją), kurios dažniausiai lūžta ar sugenda, sąrašas;
**1 sąrašas: kitų ne daugiau kaip 10 atsarginių dalių (atsižvelgiant į atitinkamos įrangos kategoriją), kurių tinkama būklė yra svarbi įrenginio veikimui, sąrašas.



Vieno kriterijaus papildomų kriterijų koeficientų suma lygi 2.
Išsamios vertinimo lentelės, specifinės kiekvienai įrangos kategorijai, kuriose teikiamas dalių sąrašas ir kiekvieno papildomo kriterijaus išsamūs duomenys, nustatomos nutarimu.

5 straipsnis. Papildomų kriterijų apibrėžtis

1 kriterijus. Dokumentai:

1.1 papildomas kriterijus: Techninių dokumentų ir dokumentų, kuriuose teikiamos naudojimo ir priežiūros rekomendacijos, prieinamumo trukmė
Nustatoma įvertinus, kiek ilgai (metų skaičiumi) nuo paskutinio vieneto pateikimo rinkai gamintojas yra įsipareigojęs nemokamai teikti techninius dokumentus patvirtintiems ir nepriklausomiems remontininkams bei vartotojams, taip pat dokumentus, susijusius su naudojimo ir priežiūros patarimais vartotojams.

2 kriterijus. Galimybė išmontuoti ir prieiga, įrankiai, tvirtinimo detalės:

2.1 papildomas kriterijus. 2 sąraše pateiktų dalių išmontavimo paprastumas
Nustatoma atsižvelgiant į tai, kiek etapų atliekant išmontavimo darbus reikia kiekvienai 2 sąrašo daliai, kad būtų galima ją pasiekti individualiai ir atskirti nuo įrenginio norint ją pakeisti. Jei kuri nors dalis nėra išmontuojama, tarp šio papildomo kriterijaus ir 3.1 papildomo kriterijaus žymėjimo sudaroma sąsaja: reitingas „0“ tuomet perkeliamas iš vieno kriterijaus į kitą.

2.2 papildomas kriterijus. Reikalingi įrankiai:
Nustatoma atsižvelgiant į įrankių, kurių reikia norint išmontuoti kiekvieną 2 sąraše nurodytą dalį, tipą – „bendri“, „specifiniai“ ar „nuosavybiniai“.

2.3 papildomas kriterijus. Tvirtinimo detalių charakteristikos:
Nustatoma kiekvienai 1 ir 2 sąrašo daliai, atsižvelgiant į tvirtinimo detalių, kuriomis užtikrinamas jų derinimas su kitomis įrangos dalimis, tipą: „nuimamos ir pakartotinai naudojamos“, „nuimamos ir pakartotinai nenaudojamos“ arba „nenuimamos ir pakartotinai nenaudojamos“.

3 kriterijus. Galimybė gauti atsarginių dalių

3.1 papildomas kriterijus. Galimybė gauti 2 sąraše pateiktų dalių trukmė
Nustatoma įvertinus, kiek ilgai (metų skaičiumi) nuo paskutinio vieneto pateikimo rinkai gamintojas yra įsipareigojęs teikti 2 sąraše nurodytas atsargines dalis platintojams, patvirtintiems ir remontininkams bei vartotojams.

3.2 papildomas kriterijus. Galimybės gauti 1 sąrašo dalių trukmė
Nustatoma įvertinus, kiek ilgai (metų skaičiumi) nuo paskutinio vieneto pateikimo rinkai gamintojas yra įsipareigojęs teikti 1 sąraše nurodytas atsargines dalis platintojams, patvirtintiems ir remontininkams bei vartotojams.

3.3 papildomas kriterijus. 2 sąraše pateiktų dalių tiekimo trukmė
Nustatoma atsižvelgiant į gamintojo įsipareigojimą laikytis tiekimo termino. Reiškiama darbo dienomis nuo 2 sąrašo dalių užsakymo, kurį pateikė atsarginių dalių platintojai, patvirtinti ir nepriklausomi remontininkai bei vartotojai, dienos.

3.4 papildomas kriterijus. 1 sąraše pateiktų dalių tiekimo trukmė
Nustatoma atsižvelgiant į gamintojo įsipareigojimą laikytis tiekimo termino. Reiškiama darbo dienomis nuo 1 sąrašo dalių užsakymo, kurį pateikė atsarginių dalių platintojai, patvirtinti ir nepriklausomi remontininkai bei vartotojai, dienos.

4 kriterijus. Atsarginių dalių kaina

4.1 papildomas kriterijus. Santykis tarp gamintojo ar importuotojo parduodamų dalių kainos ir gamintojo ar importuotojo įrangos pardavimo kainos.
Kriterijus nustatomas pagal tokį santykį:
tarp: 2 sąrašo brangiausios dalies kaina be mokesčių + (kitų 2 sąrašo dalių kainų be mokesčių vidurkis)/2 ir
Atitinkamos įrangos modelio kaina be mokesčių, kai kiekviena kaina yra suprantama kaip kaina be mokesčių pagal tarifų skalę, galiojančią indekso skaičiavimo momentu ir pateiktą bendrosiose gamintojo ar importuotojo pardavimo sąlygose arba, jei jų nėra, bet kokiame atitinkamame sutartiniame dokumente. 

Jei gamintojas arba importuotojas atitinkamoms dalims ar įrangai taiko kelias tarifų skales skirtingoms klientų (platintojų ar pardavėjų) kategorijoms, kainos, taikomas apskaičiuojant indeksą, imamos iš tos tarifų skalės, kuri atitinka didžiausią gamintojo ar importuotojo to tipo dalių ar atitinkamos įrangos apyvartą paskutiniais užbaigtais finansiniais metais. 

Jei kai kurios iš šių dalių yra neatskiriamos arba jei tikslinė dalis yra integruota į modulį, kuris yra vienintelis galimas, taikoma kaina yra bendra dalių kaina arba modulio kaina.

5 kriterijus. Atitinkamai įrangos kategorijai specifinis kriterijus

Šį kriterijų sudaro vienas ar keli papildomi kriterijai, būdingi atitinkamos įrangos kategorijai. Jei tai aktualu atitinkamos kategorijos įrangai, 5 kriterijus, būdingas tik tai kategorijai, apima papildomą kriterijų, susijusį su tuo, ar įrengtas vartotojui matomas naudojimo skaitiklis. Tokiu atveju šio kriterijaus koeficientas yra ne mažesnis kaip 1.

6 straipsnis. Taikomos apibrėžtys

Dalių sąrašai
Kiekvienos kategorijos įrangai sudaromi du dalių sąrašai:
– 2 sąrašas: ne daugiau kaip 3–5 atsarginių dalių (atsižvelgiant į atitinkamos įrangos kategoriją), kurios dažniausiai lūžta ar sugenda, sąrašas;
– 1 sąrašas: kitų ne daugiau kaip 10 atsarginių dalių (atsižvelgiant į atitinkamos įrangos kategoriją), kurių tinkama būklė yra svarbi įrenginio veikimui, sąrašas.

Šie sąrašai nebūtinai apima visas įrenginį sudarančias dalis. 

Etapo sąvoka
Etapas yra veiksmas, kurį užbaigus nuimamas komponentas arba dalis arba pakeičiamas įrankis. Komponentą gali sudaryti viena ar kelios dalys.

Nuo šios bendros apibrėžties galima pagrįstu atveju nukrypti dėl praktinių ar saugumo priežasčių. Šios išimtys nustatomos už aplinką atsakingo ministro bei už ekonomiką ir finansus atsakingo ministro nutarimu kiekvienai įrangos kategorijai.

Tvirtinimo detalės ar jungtys apibrėžiamos kaip surinkimo, tvirtinimo ar sandarinimo technika. Tvirtinimo ar jungimo elementai dalimis nelaikomi. 

Tvirtinimo detalių tipai
Nuimamos ir pakartotinai naudojamos: originali tvirtinimo detalių sistema, kurią galima visiškai išimti nepadarant žalos įrangai ir nepaliekant likučių bei kurią galima pakartotinai panaudoti.

Nuimamos ir pakartotinai nenaudojamos: originali tvirtinimo detalių sistema, kurią galima visiškai išimti nepadarant žalos įrangai ir nepaliekant likučių, tačiau kurios pakartotinai panaudoti negalima.

Nenuimamos ir pakartotinai nenaudojamos: originali tvirtinimo detalių sistema, kurios negalima visiškai išimti nepadarant žalos įrangai ir nepaliekant likučių bei negalima pakartotinai panaudoti.

Įrankių tipai
Bendrųjų įrankių sąrašas pateiktas toliau su atskaitos standartais:

	Bendrieji įrankiai
	Nuoroda

	Atsuktuvas su įpjauta galvute, kryžminiu antgaliu ir antgaliu su šešiomis vidinėmis išpjovomis
	ISO 2380, ISO 8764, ISO 10664

	Savisriegis šešiabriaune galvute
	ISO 2936

	Mišrus veržliaraktis
	ISO 7738

	Universalios žnyplės
	ISO 5746

	Replės pusapvaliais galais
	ISO 5745

	Šoninio kirpimo žnyplės
	ISO 5749

	Replės su keliomis rankenomis
	ISO 8976

	Spaudžiamosios replės
	/

	Universalios replės terminalams trumpinti ir tvirtinti
	/

	Rankena
	/

	Žnyplės
	/

	Plaktukas (su metaline galvute)
	ISO 15601

	Universalus peilis (cutter) su įtraukiamu ašmeniu
	/

	Multimetras
	/

	Votmetras (įtampos tikrintuvas)
	/

	Lituoklis
	/

	Klijų purškiklis
	/

	Lupa
	/



Specifiniai įrankiai yra tokie, kurie nepateikti bendrųjų įrankių sąraše, tačiau nėra nuosavybiniai įrankiai.

Nuosavybiniai įrankiai yra tokie, kurių intelektinė nuosavybė priklauso konkrečiam gamintojui ar veiklos vykdytojui.

Naudojimo skaitiklis
Prietaisas, registruojantis bendrą įrangos naudojimą vienetų skaičiumi. Naudojimo skaitiklis gali būti tiesiogiai matomas vartotojui kiekvieną kartą paleidžiant prietaisą arba naudotojui gali prireikti atlikti sąmoningą veiksmą, kad jis sužinotų naudojimo skaitiklyje rodomą vertę.



Perėjimo prie ekologiškos ekonomikos ministrė:

Ministrės vardu ir įgaliojimu – generalinis tvaraus vystymosi komisaras

T. Lesueur



Ekonomikos ir finansų ministras:

Ministro vardu ir įgaliojimu – generalinė konkurencijos, vartotojų reikalų ir kovos su sukčiavimu direktorė

V. Beaumeunier

